ΘΕΜΑ 1

Να γραφτεί πρόγραμμα που να βρίσκει τον Μέσο Όρο 10 αριθμών, που διαβάζονται από το πληκτρολόγιο. Μονάδες 20

ΘΕΜΑ 2

Να γραφτεί πρόγραμμα που να διαβάζει αριθμούς μέχρι να δοθεί ο αριθμός -1. Να εμφανίζει τον Μέσο Όρο τους.

Μονάδες 20

ΘΕΜΑ 3

Να γραφτεί πρόγραμμα που να διαβάζει το όνομα και το έτος γέννησης των εργαζομένων μιας επιχείρησης και να εμφανίζει ποιος ο μεγαλύτερος. Ο αριθμός των εργαζομένων διαβάζεται. Όλοι οι εργαζόμενοι έχουν διαφορετικές ηλικίες. Μονάδες 20

ΘΕΜΑ 4 #21718

Στον ετήσιο αγώνα ταχύτητας καρτ συμμετέχουν 12 έφηβοι οδηγοί. Ο κάθε οδηγός οδηγεί μόνος του και χρονομετρείται. Οι χρόνοι κρατούνται σε λεπτά (ακέραιος) και υποτίθεται ότι όλοι οι οδηγοί ολοκληρώνουν τη διαδρομή με διαφορετικό χρόνο. Να αναπτυχθεί πρόγραμμα σε γλώσσα προγραμματισμού Python, το οποίο:

4.1. Να διαβάζει το όνομα των κάθε οδηγού. Μονάδες 3

4.2. Να υπολογίζει και να εμφανίζει, με κατάλληλο μήνυμα, το όνομα και τον χρόνο του ταχύτερου οδηγού δηλαδή αυτού με τον μικρότερο χρόνο όλου του αγώνα. Μονάδες 7

4.3. Να υπολογίζει και εμφανίζει, με κατάλληλο μήνυμα, το όνομα και τον χρόνο του οδηγού με τον μεγαλύτερο χρόνο σε ένα γύρο του αγώνα. Μονάδες 7

4.4. Να υπολογίζει και να εμφανίζει, με κατάλληλο μήνυμα, το μέσο χρόνο όλων των οδηγών του αγώνα. Μονάδες 8

ΘΕΜΑ 5 #20367

Στο Πανελλήνιο μαθητικό πρωτάθλημα στίβου, στο αγώνισμα του άλματος σε ύψος, συμμετέχουν στους προκριματικούς 20 μαθητές από όλα τα σχολεία της Επικράτειας. Στον τελικό του αγωνίσματος περνούν όσοι μαθητές σημειώσουν επίδοση μεγαλύτερη ή ίση από 1.2 μέτρα. Κάθε μαθητής έχει δικαίωμα να κάνει 3 προσπάθειες. Να αναπτύξετε πρόγραμμα σε Python, το οποίο:

4.1 Να διαβάζει το όνομα και τις επιδόσεις (θετικός αριθμός για έγκυρο άλμα και μηδέν για άκυρο) των αλμάτων κάθε μαθητή και να υπολογίζει την καλύτερη επίδοσή του. Απαιτείται έλεγχος εγκυρότητας δεδομένων για κάθε επίδοση. Μονάδες 10

4.2 Να ελέγχει εμφανίζοντας κατάλληλο μήνυμα στην οθόνη, αν ο μαθητής προκρίθηκε ή όχι στον τελικό. Μονάδες 5

4.3 Να εμφανίζει στην οθόνη το μήνυμα «Δεν προκρίθηκε κανένας μαθητής» στην περίπτωση που δεν προκρίθηκε κανένας μαθητής. Διαφορετικά, να εμφανίζει στην οθόνη πόσοι μαθητές προκρίθηκαν και ποια ήταν η καλύτερη επίδοση μαζί με το όνομα του μαθητή που τη σημείωσε. (Να θεωρήσετε ότι δεν υπάρχουν δύο ή περισσότεροι μαθητές με την ίδια καλύτερη επίδοση). Μονάδες 10